કલ્ચર સેન્ટરના નિર્માણ દરમ્યાનના વિવિધ બિલમાં ગણતરી ભૂલને લીધે જે તે વસ્તુનું માપ બાદ કરવાનું થાય તેને બદલે ઉમેરીને અપાયું હતું. વધુ ચુકવાયેલી રકમ પણ મ્યુનિ. તિજોરીમાં પરત જમા કરાઇ ન હોવાનું પણ ઓડિટ અહેવાલમાં જણાવાયું છે. આ ઉપરાંત કલ્ચર સેન્ટરનું નિર્માણ કયારે પૂરું થયું તેના કોઇ પુરાવા જ સામેલ કરાયા ન હતા. ટેન્ડર શરત મુજબ કોન્ટ્રાક્ટર પાસેથી વસૂલ કરવાની થતી પેનલ્ટી અંગે ખુદ ઓડિટ વિભાગને અંધારામાં રખાયો હતો.